จีสตีลตั้งมืออาชีพเข้าแหล่งทุนคล่อง
&nbsp;
19 ส.ค. 2554

โพสต์ทูเดย์ — จีสตีล ปรับโครงสร้างภายในให้เป็นมืออาชีพ เอื้อระดมทุน
แหล่งข่าวจากบริษัท จี สตีล (GSTEEL) เปิดเผยว่า การปรับโครงสร้างภายในองค์กรใหม่โดยแต่งตั้ง นายอาฮับ การาส และนายริวโซ โอกิโน เข้าเป็นประธานเจ้าหน้าที่บริหารร่วม และตั้งนายอารี เลวี เป็นประธานเจ้าหน้าที่บริหารด้านบัญชีและการเงิน เนื่องจากต้องการเปลี่ยนแปลงให้บริษัทเป็นมืออาชีพในการบริหารจัดการมากขึ้น เข้าหาแหล่งเงินทุนได้ง่ายขึ้น ซึ่งไม่เกี่ยวกับการมีผู้ตรวจสอบบัญชีพิเศษตามคำสั่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
สำหรับนายสมศักดิ์ ลีสวัสดิ์ตระกูล อดีตประธานกรรมการลาออกมาเป็นรองประธานกรรมการ 
นายสิทธิชัย ลีสวัสดิ์ตระกูล ประธานกรรมการบริหาร บริษัท มิลล์คอนสตีลอินดัสทรีส์ (MILL) กล่าวถึงความคืบหน้าแผนขายหุ้นบุริมสิทธิให้นักลงทุนเฉพาะเจาะจง (พีพี) ว่า มีนักลงทุนสถาบันทั้งในและต่างประเทศ และผู้ลงทุนบุคคลรายใหญ่ (High net worth)ไม่เกิน 20 ราย แสดงความสนใจซื้อหุ้นเพิ่มทุนดังกล่าว ราคาขาย 10 บาท/หุ้น โดยจะเปิดเผยชื่อ PP ในวันประชุมผู้ถือหุ้น 
ดังนั้น เงินเพิ่มทุน 2,000 ล้านบาท จะใช้ลงทุนโครงการ Green Mill เริ่มก่อสร้างต้นปี 2554 และเสร็จปี 2555 ซึ่งจะช่วยลดต้นทุนการผลิตลง 510% หรือจะทำให้อัตรากำไรขั้นต้นดีขึ้นเป็น 1520% ได้ จากปัจจุบัน 810%
สำหรับการออกและเสนอขาย Taiwan Depositary Receipt (TDR) คาดเปิดให้ซื้อขายได้ในไตรมาส 2 ของปีนี้ 
ด้านรายได้ของบริษัทปีนี้ คาดว่าจะอยู่ที่ 1.1 หมื่นล้านบาท เติบโต 710% จากปี 2552 ปัจจุบันมีงานในมือ 1 แสนตัน มูลค่า 2,000 ล้านบาท จะทยอยรับรู้ในไตรมาสแรก